stanford-oval/wikipedia huggingface dataset:
הכי גאים שיש (סדרת טלוויזיה, 2000)
רקע

שם הסדרה "Queer As Folk" מבוסס על ניב אנגלי: "there's nought ('newt') so queer as folk". כלומר, אין דבר מוזר יותר מאנשים. ניב זה מוכר בצפון-מערב אנגליה, שם נערכו צילומי הסדרה המקורית, הבריטית. ערוץ 4 האמריקאי כינה את הסדרה בתחילה "Queer As Fuck", אך הוא שונה לאחר מכן ל-"Queer As Folk" מטעמי צניעות. הסדרה נודעה בתיאור הנועז של אורח חיי האוכלוסייה הגאה. זו הייתה הפעם הראשונה שערוץ טלוויזיה מרכזי (למנויי כבלים) שידר בשעות השיא ("פריים טיים") סדרה המתמקדת בחיי הומוסקסואלים. החששות התבדו והסדרה הגיעה במהירות לאחוזי רייטינג גבוהים ברשתות הטלוויזיה בהן שודרה. בשל הרגישות לחלוציות הסדרה, פרסמה חברת Showtime, מפיקת הסדרה, הצהרה שהופיעה בסוף כל פרק: "הסדרה הכי גאים שיש היא חגיגה של החיים והתשוקות של קבוצת גייז, והיא לא נועדה לשקף את חיי האוכלוסייה הגאה כולה." הסדרה עוקבת אחר חייהם של 5 חברים הומואים שחיים בעיר פיטסבורג שבמדינת פנסילבניה: בריאן קיני, ג'סטין טיילור, מייקל נובוטני, אמט הניקט וטד שמידט; זוג לסביות: מלאני מרקוס ולינדסי פיטרסון; ואמו של מייקל, דבי. דמות ראשית נוספת, בן ברוקנר, נוספה בעונה השנייה.
למרות שהסדרה מתארת את החיים בפיטסבורג שבארצות הברית, היא צולמה בטורונטו שבקנדה משיקולי מס. בנוסף, בפיטסבורג אין קהילה גדולה דיה של אוכלוסייה גאה, שמוסדותיה יכולים לשמש כרקע לצילומים. הסדרה כוללת צילומים נדירים של "Church and Wellesley", שכונה שרוב דייריה משתייכים לקהילה הגאה בטורונטו. שכונה זו מופיע בסדרה כ-"Liberty Avenue". בין במאי הסדרה ניתן למנות במאי סרטים קנדיים עצמאיים ומוערכים. הבולטים שבהם הם ברוס מקדונלד, דייוויד וולינגטון, קלי מאקין, ג'ון גרייסון, ג'רמי פודושווה ומייקל דקרלו. במאי הטלוויזיה האוסטרלי ראסל מולקאי ביים את הפיילוט של הסדרה. הסדרה שודרה במשך חמש עונות. חברת Showtime טענה כי הסדרה הסתיימה בגלל עלויות ההפקה שהפכו גבוהות מדי. שחקנים אחדים סברו שהמניע האמיתי לסיום היה כי Showtime אינה רוצה להצטייר כרשת טלוויזיה "לגייז בלבד". בנוסף, רון כהן ודניאל ליפמן (הכותבים והמפיקים) הודיעו שהם מיצו את יכולתם לחדש בעלילה.
תקציר העלילה > עונה 1

העונה כוללת 22 פרקים.
העונה הראשונה מתחילה בפגישתם של בריאן (29) וג'סטין (17) מחוץ למועדון "בבילון". ג'סטין מחליט ללכת בפעם הראשונה למועדוני גייז ופוגש בבריאן. ג'סטין מאבד את הבתולין איתו ומאותו רגע הוא מתאהב בבריאן ומחליט לעשות הכול כדי להשיג אותו. באותו לילה נולד לבריאן ולחברתו הקרובה לינדזי בן בשם גאס. גידול הילד מעורר לחצים רבים אצל לינדזי וחברתה מלאני שבוגדת בה והן נפרדות. מייקל, חברו הטוב של בריאן, יוצא עם הרופא שלו ובמהרה הם עוברים לגור ביחד. היציאה של ג'סטין מהארון לא מתקבלת בעין יפה בבית הספר על ידי תלמיד הומופוב ובבית בעיני אביו והוא עוזב את הבית ועובר לגור עם בריאן. כשהמגורים המשותפים לא מסתדרים (בעקבות פריצה לבית) הוא עובר לגור אצל אמו של מייקל, דבי. טד יוצא עם מכור להרואין שכמעט וגורם למותו בגלל מנת יתר של GHB ובסוף העונה הוא נעלם ללא עקבות. לינדזי מחליטה להתחתן עם גבר אבל לבסוף היא סולחת למלאני והן חוזרות אחת אל השנייה. בפרק האחרון בריאן שוקל להתאבד לפני שימלאו לו 30 אבל מייקל עוצר אותו ברגע האחרון והוא מחליט ללכת לחגוג עם ג'סטין את נשף הסיום שלו. כריס, התלמיד ההומופוב שראה אותם יחד בנשף, מתעצבן וחובט בג'סטין בראש. מייקל מחליט לא לנסוע עם החבר שלו אלא להישאר עם בריאן שמחכה לראות האם ג'סטין חי.
תקציר העלילה > עונה 2

העונה כוללת 20 פרקים.
בתחילת העונה אנו רואים את ג'סטין מחלים מהפציעה שלו בעזרתו של בריאן שעוזר לו להשתקם ונתפס כרגיש מאי פעם. ג'סטין עובר לגור אצל בריאן והם הופכים לזוג ביחסים פתוחים. מייקל פוגש את בן, פרופסור באוניברסיטה שמתגלה כחולה HIV בהתחלה קשה לכולם לקבל את מערכת היחסים שלהם כולל למייקל עצמו אבל הם מתגברים על הקשיים. טד פותח אתר פורנו שמצליח מאוד ובעזרתו אמט נהפך לכוכב פורנו ופוגש את ג'ורג'. אמט מתאהב בג'ורג' למרות שהוא בן 80 וכשהוא מת הוא מעדיף לוותר על הירושה מאשר לשקר ולומר שהוא ניצל אותו. דבי פוגשת בשוטר בשם קארל בעקבות תקרית רצח של נער צעיר והם הופכים לזוג. מלאני ולינדזי מתחתנות אך חזרתה של האקסית של מלאני משבשת את שגרת חייהם. מייקל וג'סטין חוברים יחד להכנת חוברת קומיקס לגייז בשם "Rage", שמבוססת על דמותו של בריאן. בריאן הופך לשותף בחברת פרסום ולכן הוא מקדיש פחות זמן לג'סטין שמתאהב באיתן, תלמיד למוזיקה במכללה שלו. טד מתאהב באמט והם הופכים לזוג. ג'סטין מתוודה בפני בריאן הפגוע שהוא בגד בו עם איתן בתקווה שבריאן יאמר לו שהוא אוהב אותו ושהוא רוצה שהוא יישאר אך בסוף הפרק בריאן שוכב עם מישהו אחר וג'סטין עוזב.
תקציר העלילה > עונה 3

העונה כוללת 14 פרקים.
ג'סטין עובר לגור עם איתן ומפסיק לעבוד עם מייקל, שנפגע מהבגידה שלו בבריאן. בריאן מתגעגע לג'סטין ומנסה להתקרב אליו. מלאני ולינדזי רוצות ילד שני ובוחרות במייקל כתורם זרע. בן שומע שהאקס שלו מת מאיידס, מתחיל להשתמש בסטרואידים, ונהייה אלים ותוקפני. ג'סטין נוסע עם איתן לקונצרט שם מחתימים את איתן על חוזה הקלטות בתנאי שיישאר בארון. טד ואמט קונים בית משותף. בריאן מעודד את איתן לחתום על החוזה והוא חותם אחרי שהוא מחליף טבעות עם ג'סטין בהבטחה שיהיה נאמן לו ויאהב אותו תמיד. בריאן מנהל קמפיין פרסום עבור שוטר הומופוב שמנסה להיבחר כראש העיר. איתן נוסע מחוץ לעיר ובוגד בג'סטין, וכשזה מגלה הוא נפרד ממנו. טד נעצר על פעילות לא חוקית באתר הפורנו שהוא מנהל, האתר מתמוטט, הוא נכנס לחובות ומתחיל לקחת סמים. ג'סטין מתחיל לעבוד בחברה של בריאן והם חוזרים להיות ביחד. בן מפסיק לקחת סטרואידים כשמייקל מאיים עליו שהוא יחלה בכוונה ב-HIV. מייקל ובן מכניסים אל ביתם את האנטר, נער חולה HIV שעובד בזנות ומשקמים אותו. ג'סטין ובריאן מתחילים לפעול נגד השוטר המתמודד על ראשות העיר, ומגלים שהוא היה מעורב בפרשיית רצח של נער הומו. טד ואמט נפרדים וטד נכנס לתוכנית גמילה מסמים. אמו המתעללת של האנטר מנסה להחזיר אותו לחסותה כדי שימשיך לעסוק בזנות אבל הוא בורח עם מייקל מחוץ לעיר. בריאן מוכר את נכסיו, מנהל קמפיין נגד השוטר עבורו עבד, ומצליח למנוע את מינויו. החיים בפיטסבורג שבים לקדמותם.
תקציר העלילה > עונה 4

העונה כוללת 14 פרקים.
מייקל ובן מקבלים משמורת חוקית על האנטר. חברו של ג'סטין מוכה קשות בידי חבורה של הומופובים, וג'סטין נזכר בתקיפה שהוא עבר. ג'סטין מצטרף לחבורה אלימה שמטרתה לנקות את העיר מהומופובים, ומאוחר יותר נוקם בכריס הובס שגרם לו לזעזוע מוח בעונה הראשונה. בריאן מתאושש כלכלית ופותח חברה משלו. בחברה הוא מעסיק את טד שמסיים את תהליך הגמילה. אמט מנסה להתגבר על הפרידה מטד ומנהל חיי לילה סוערים ועתירי סטוצים. ויק ורודני עוברים לגור יחד, ומיד לאחר מכן ויק מת במפתיע. בריאן חולה בסרטן ומחליט לשמור על כך בסוד ולטפל במחלה בחשאי. לינדזי פוגשת באמן מפורסם בגלריה שלה ומפתחת רגשות רומנטיים כלפיו. תסריטאי חשוב בהוליווד מעוניין להפוך את הקומיקס RAGE לסרט. ג'סטין מגלה שבריאן חולה ובריאן נפרד ממנו. אמט פוגש בשחקן פוטבול מפורסם בזמן שהוא מתכנן עבורו את חתונתו ומנהל איתו רומן חשאי. ג'סטין מנסה לעזור לבריאן להתגבר על המחלה והם חוזרים להיות זוג. לינדזי בוגדת במלאני עם האמן שפגשה, ומלאני מחליטה להיפרד ממנה. האנטר מגלה את מיניותו הסטרייטית ולראשונה יש לו חברה, אך כשהיא מגלה שהוא נשא HIV היא מחליטה להיפרד ממנו. בזמן נסיעה משותפת לקנדה בן ומייקל מתחתנים. קארל מציע נישואין לדבי אך היא מסרבת בטענה שלא תוכל להתחתן כחוק כל עוד לא נישואיו של בנה לגבר לא מוכרים בארצות הברית. ג'סטין ששוהה בהוליווד שוקל להישאר בה דרך קבע, עד שבריאן מציע לו לחזור לפיטסבורג ולעבור לגור איתו כשותף לחיים.
תקציר העלילה > עונה 5

העונה כוללת 13 פרקים.
בתחילת העונה החמישית ג'סטין מחליט לנסוע להוליווד ולעבוד על הסרט החדש, אך עקב בעיות טכניות התוכנית לא יוצאת לפועל והוא נאלץ לוותר על החלום ולחזור לפיטסבורג, היישר לזרועות בריאן. מלאני ולינדזי מודיעות על פרידתן הרשמית ומתחיל מאבק משמורת מכוער בין הנוגעים בדבר. טד עובר את משבר גיל הארבעים ומחליט לעבור ניתוח קוסמטי בעקבותיו חוזר אליו ביטחונו העצמי. מייקל ובן עוברים לבית משותף והאנטר שמרגיש לא שייך עוזב את הבית. בריאן קונה את בבילון ופוגש בחור צעיר ומושך שמתחרה איתו על הבחורים במועדון. ג'סטין מרגיש שהוא ובריאן לא מתקדמים בכיוון משותף ולכן הם נפרדים. דרו בויד מהעונה הקודמת חוזר לאמט ובעידודו הוא מחליט לצאת מהארון. בבבילון נערכת אספה למניעת "הצעת חוק 14" שמפלה הומואים ולסביות ושוללת מהם את זכויותיהם, באותו הערב נערך פיגוע במקום, רבים נהרגים ומייקל נפצע קשה. בריאן ההמום רוצה לחזור לג'סטין, הוא אומר לו שהוא אוהב אותו בפעם הראשונה ומציע לו נישואין. לינדזי ומלאני מחליטות לחזור זו אל זו ולעבור לקנדה, שבה נותנים זכויות שוות לגייז. בריאן מתמתן, הוא משנה את אופיו כדי לרצות את ג'סטין. האנטר חוזר לבקר את מייקל בביה"ח ומייקל ובן מאמצים אותו. בריאן וג'סטין עורכים שיחה בעקבותיה הם מחליטים לא להתחתן, ג'סטין מחליט לנסוע לניו יורק שם מובטח לו עתיד מצליח כאמן ובריאן חוזר לאופיו הדומיננטי והלא מתפשר. טד פוגש ביום הולדתו את בלייק מהעונות הקודמות ואמט מוצא חבר. בסיום העונה, בריאן מחליט לפתוח מחדש את בבילון לאחר הפיגוע, והוא רוקד לו לבד כשברקע מתנגן השיר מהפרק הראשון של העונה.
(בשל ריבוי הסצנות בפרק, אחת מהסצנות שקוצצו הראתה נער בגילו של ג'סטין בעונה הראשונה משוטט בלילה ליד בבילון, כתזכורת לפגישה הראשונה של ג'סטין עם חיי הלילה של הגייז, בפרק הפותח של הסדרה).
השפעה תרבותית

הגרסה האמריקאית של "הכי גאים שיש" הגיעה במהרה לראש טבלת הרייטינג של רשת Showtime. השיווק הראשוני של הסדרה היה מכוון תחילה להומואים (וגם ללסביות), אבל גם נשים הטרוסקסואליות רבות צפו בסדרה.
שפע סצנות חדשניות ונועזות הופיעו ב"הכי גאים שיש". החל בפרק הראשון שהכיל סצנות סקס בין שני גברים שהיו מהמפורשות ונועזות ביותר שנראו אי פעם בטלוויזיה האמריקאית (הכוללות אוננות הדדית, מין אנאלי ורימינג). למרות התיאור הכן של השימוש בסמים והסקס המזדמן בין מבלים במועדונים הסדרה מעולם לא עוררה מהומה או ביקורת חריפה בקרב קהל שמרני.
בעונות הראשונות נמנעו רוב השחקנים מלפרסם את הנטייה המינית שלהם, לדבריהם כדי לא לגרוע מאפיונן של הדמויות בסדרה. מאז הצהירו רנדי הריסון (ג'סטין), רוברט גאנט (בן), פיטר פייג' (אמט) וג'ק ווטרהול (ויק) – שהם הומואים, תיאה גיל (לינדזי) הצהירה שהיא ביסקסואלית ושאר משתתפי הסדרה הודיעו שהם סטרייטים (גייל הרולד – בריאן, מישל קלוני – מלאני והאל ספרקס – מייקל).
הנושאים השנויים במחלוקת שהועלו בסדרה היו: יציאה מהארון, נישואים חד מיניים, שימוש בסמים להנאה או שימוש לרעה (קוקאין, אקסטזי, סם האונס, מריחואנה ועוד), הפליה במקום העבודה על רקע נטייה מינית, אימוץ על ידי בני זוג חד-מיניים, הפריה מלאכותית, אלימות פיזית כנגד גייז, סקס מוגן, מחלת ה-HIV, עיסוק בזנות בגיל צעיר, גייז בעולם הנצרות, תעשיית הפורנו באינטרנט ו-bug-chasers (אנשים בריאים שרוצים להידבק בכוונה בנגיף ה-HIV).
בשנת 2002, מארק הול, נער קנדי הומוסקסואל פנה לבית המשפט ותבע את בית הספר הקתולי שבו למד, במטרה שבית הספר יאשר לו להביא את בן זוגו לנשף הסיום. לאחר משפט ארוך ומתוקשר, בית המשפט אישר לו להביא את בן זוגו לנשף. מאוחר יותר טען הול שהצפייה בסדרה "הכי גאים שיש" היא שנתנה לו את האומץ להילחם על זכויותיו. בפרק הסיום של העונה הראשונה בסדרה נראה ג'סטין מתמודד עם יחסם של חבריו ללימודים בנוגע להבאת בן זוגו לנשף הסיום. כאמור, הפרק הזה הוא שדרבן את הול ללחום למען זכויותיו. בסיום העונה השנייה הוזמן הול לגלם דמות אורחת בסדרה. שנתיים מאוחר יותר יצא לאקרנים סרט בנושא ("מלכת הנשף: סיפורו של מארק הול").
אתרי צילום

הסדרה התרחשה בפיטסבורג שבמדינת פנסילבניה. פיטסבורג נבחרה כמקבילה הדומה לאתר ההתרחשות של הגרסה הבריטית בעיר מנצ'סטר. למרות זאת, מכיוון שבפיטסבורג אין קהילה גדולה של גייז כמו בניו יורק או סן פרנסיסקו, כמעט כל הסצנות שהתרחשו באזור "Liberty Avenue" צולמו באזור בו חיה קהילה גדולה של גייז בשכונה שנקראת "Church and Wellesley" בטורונטו שבקנדה. למעשה, אף לא צילום אחד של שדרת ה-"Liberty Avenue" האמיתית הופיע בסדרה.
טורונטו נבחרה כאזור צילום הסדרה בשל עלויות הצילום הנמוכות והבסיס הבוגר והבשל של תעשיית הטלוויזיה והקולנוע בה.
וודיז' (Woody's), הבר המרכזי בסדרה, הוא שמו של בר מקומי בטורונטו שהחזית החיצונית שלו צולמה בשינויים קלים.
הביקורות

מבחינות רבות, הגרסה האמריקאית הייתה חלוצית בהרבה תחומים חברתיים. לכן, רבים מהקהילה (מבקרי טלוויזיה וצופים) טענו שעל הסדרה מוטלת אחריות חברתית. טענה זו היא אולי הסיבה העיקרית לחשש מתיאור הבעיות איתן התמודדו הומואים ולסביות, והסטריאוטיפים שהוצגו בסדרה.
המבקרים חשו שבסדרה מוצגים אורח חיים לא מציאותי של חברי הקהילה. מפיקי הסדרה חששו בתיחלה מהביקורות ולכן פרסמו הצהרה שהופיעה בסוף כל פרק ובכלי התקשורת בה נכתב שהסדרה לא מתכוונת להכליל או לייצג את הקהילה כולה ("הסדרה הכי גאים שיש היא חגיגה של החיים והתשוקות של קבוצת גייז והיא לא נועדה לשקף את כל האוכלוסייה הגאה"). למרות זאת, גייז רבים בתקשורת טענו שהסדרה תעצב את דעתם של רבים מן הצופים על הקהילה.
אחרים טענו שלמרות שהתיאור של שימוש בסמים וסקס הוא ריאליסטי, אסור לכבס את הכביסה המלוכלכת לעיני כל, תיאור שאינו מועיל לחברי הקהילה שמבקשים הגנה על זכויות האזרח במיוחד בעת שהמיעוט נאבק על זכויות אזרח לקהילה.
היו בקהילה ששיבחו את הסדרה על העדר הטאבו היבטים שונים בחייהם בין אם הם ריאליסטים או רומנטיים. רבים מהצופים ראו את הסדרה באור חיובי בשל החשיפה של הקהילה הגאה אל המדיה.
הסדרה גם "הואשמה" בהיותה חיקוי חלש של הסדרה הבריטית ("Queer as Folk UK"). היו שטענו שהגרסה האמריקאית מדגישה סצנות סקס ועירום כדי להעלות את הרייטינג, בהשוואה לסדרה הבריטית שגם היא תיארה פעילות מינית אך השקיעה יותר בדיאלוגים. בניגוד לסדרה הבריטית הכותבים האמריקאים יצאו מגדרם כדי לתאר את בריאן וג'סטין כמאהבים בעלי מערכת יחסים ממושכת שמחזיקה מעמד למרות הכול, כנראה כדי לסתור את הביקורת על מערכות היחסים הקצרות שמנהלים ההומואים.
מדיה

כל פרקי הסדרה יצאו ב-DVD. פרקי העונה הראשונה יצאו ב-2001, ולהם 22 פרקים ו-6 דיסקים. ב-DVD נכללים קטעים שנחתכו בהצגת האל ספרקס, קטעים מאחורי הקלעים; ביוגרפיה, ראיונות ופרופיל של הדמויות, גלריית תמונות, סיכומים והצצה לפרקי העונה שאחרי.
ב-DVD של העונה השנייה שיצא ב-2002 ניתן למצוא 20 פרקים ב-6 דיסקים, הכוללים בתוכם תיאור של יום בחיי השחקנים, המועדון "בבילון", פספוסים, חוברת הקומיקס Rage והכנתה, גלריית תמונות והצצה לעונה השלישית.
ל-DVD של העונה השלישית שיצא ב-2003 היו 14 פרקים שנכללו ב-5 דיסקים, וכך גם ל-DVD של העונה הרביעית שיצא ב-2004.
ה-DVD של העונה החמישית והאחרונה שיצא ב-2005, מכיל 13 פרקים ב-5 דיסקים וכולל בתוכו ספיישל מיוחד בשם "אומרים שלום", הקליפ "Shine", גלריית תמונות של רוזי אודונל, פספוסים, סצנות שנחתכו והודעה מחברי הקאסט.
DVD נוסף של כלל הסדרה יצא ב-20 בנובמבר 2007 וכלל בתוכו 83 פרקים ב-28 דיסקים.
מדיה > פסקול

לסדרה יצאו שישה פסקולים.
מדיה > ספרים

נכון ל-2007 יצאו לאור ארבעה ספרים שנכתבו בהשראת הסדרה:
הכי גאים שיש: הספר מאת פול רודיטיס. הספר מכיל מאות תמונות צבעוניות, מדריך פרקים, הצצה לעונה השלישית, ראיונות עם צוות השחקנים, המפיקים והתסריטאים, שאלות טריוויה וציטוטים. 192 עמודים, 2003.
כל תשע שניות: הכי גאים שיש מאת ג'וזף ברוקטון. הספר מבוסס על הסדרה ומתאר פלשבק לשנת 1989, בתקופה בה בריאן ומייקל היו חברים בתיכון והתמודדו עם בריונים, אהבות נסתרות והמשיכה המינית שלהם. הספר נכתב בזיקה לסדרה האמריקאית וכותבי הסדרה לא היו שותפים בהכנתו. 273 עמודים, 2003.
לעולם לא נפרדים: הכי גאים שיש מאת קווין ברוקטון. הספר מתאר פלשבק לתקופה שאחרי התיכון, בה מייקל מגלה שדודו ויק חולה באיידס והאופן בו המשפחה מתמודדת יחד עם המחלה. בריאן מתחיל להתעניין בתחום הפרסום ופוגש בלינדזי, אמנית צעירה שמתמחה באותה חברה. אמט, חברו של מייקל מהמועדון בבילון הופך מידיד לחבר. בנוסף, בריאן ומייקל נאלצים להתמודד עם העובדה שבפעם הראשונה מאז ילדותם הם לא נמצאים יחד. גם ספר זה לא נכתב על ידי כותבי הסדרה. 272 עמודים, 2003.
תמיד היה, תמיד יהיה: הכי גאים שיש מאת קווין ברוקטון. הספר מתאר פלשבאק לתקופה שאחרי הקולג', בה בריאן מנסה לבסס את מעמדו בחברת פרסום, מייקל תוהה באיזו קריירה יבחר, אמט מגיע מלוס אנג'לס לחגוג, לינדזי נאבקת בתור אמנית צעירה ודבי מטפלת באחיה החולה ויק. 278 עמודים, 2004.
פרסים ועיטורי שחקנים

2001
פרס הליגה ההומו-לסבית נגד השמצה – סדרת הדרמה היוצאת מן הכלל.
Third Prize – פרס נושאים משפיעים על הציבור.
2003
DGC Craft Award – פרס סדרת דרמה יוצאת מן הכלל.
DGC Craft Award – פרס עריכת המוזיקה הטובה ביותר בטלוויזיה.
פרס הליגה ההומו-לסבית נגד השמצה – מועמדות לפרס סדרת הדרמה היוצאת מן הכלל.
ACTRA Toronto Awards – מועמדות למשחק יוצא מן הכלל לשחקנית – תיאה גיל (לינדזי).
2005
Prism Award – פרס העלילה הטובה ביותר בסדרה דרמה בטלוויזיה.
BMI Cable Award – פרס המוזיקה הטובה ביותר בסדרת טלוויזיה.
Prism Award – מועמדות לפרס משחק בסדרת דרמה בטלוויזיה – סקוט לוול (טד).
ביאורים

↑  באנגלית, שתי הסדרות נקראות Queer as Folk, אולם השם בעברית לסדרה הבריטית כששודרה בישראל היה קוויר בעיר בעוד הסדרה האמריקאית נקראה הכי גאים שיש
עטיפת ה-DVD של הגרסה הבריטית
עטיפת ה-DVD של העונה הראשונה
פאוור ריינג'רס כוח דלתא בחלל

| --- | --- |

 מבוסס על:  Tokusou Sentai Dekaranger 
 סוגה:  פעולה/הרפתקאות לילדים
 יוצרים:  ברוס קאליש
 שחקנים:  ברנדון ג'יי מקלארן 
 ארץ מקור:  ארצות הברית ארצות הברית ניו זילנד ניו זילנד
 מקום התרחשות:  ולינגטון 
 מספר עונות:  1 (עונה בפני עצמה)
 מספר פרקים:  38
 הפקה
 חברת הפקה:  סבן אנטרטיינמנט, אולפני ABC 
 הפצה:  נטפליקס 
 אתר צילומים:  ולינגטון 
 מוזיקה:  רון וסרמן 
 אורך פרק:  22 דקות, ללא פרסומות
 שידור
 רשת שידור:  ABC
 רשת שידור בישראל:  ערוץ ג'טיקס, זום
 תקופת שידור מקורית:  5 בפברואר 2005 – 14 בנובמבר 2005
 קישורים חיצוניים
 www.powerrangers.com
 דף התוכנית ב-IMDb
 
פאוור ריינג'רס כוח דלתא בחלל (אנגלית: Power Rangers: S.P.D.) היא סדרת פעולה/הרפתקאות אמריקאית לילדים מסדרת "פאוור ריינג'רס". הסדרה בת 38 פרקים והופקה לטלוויזיה על ידי חברת "דיסני" לערוץ ABC בשנת 2005. בישראל התוכנית שודרה בערוץ ג'טיקס ובערוץ זום. והעונה עם הכי הרבה ריינג׳רים עד כה (14).
עלילה

עלילת הסדרה מתרחשת בשנת 2025. בעולם בו החייזרים חיים בשלווה לצד המין האנושי. על הגנת כדור הארץ והיקום מאויבים בין-גלקטיים אחראי צוות "כוח דלתא".
הצוות נדרש להתמודד מול חייזרים המכונים "טרוביאנים" אשר תוקפים את כדור ארץ בעזרת רובוטים ומפלצות. מנהיג כוחות החייזרים הוא "קיסר גרום" אשר כבש בעברו גלקסיות רבות.
צוות הפאוור ריינג'רס

ג'ק לאנדורס - (ברנדון ג'יי מק'לארן): הריינג'ר האדום. פרש בסוף העונה מתפקידו כריינג'ר.
סקיילר "סקיי" טייט - (כריס ויולט): הריינג'ר הכחול. בסוף העונה הופך לריינג'ר האדום בעקבות פרישתו של ג'ק ובחגיגות ה-15 לזיכיון נודע שהוא ראש הבסיס ובקומיקס הפך ל-"ריינג'ר דקה - (Deka Ranger) שצבעו עדיין אדום לזכר אביו שנרצח.
ברידג' קארסון - (מאט אוסטין): הריינג'ר הירוק. בסוף העונה הופך לריינג'ר הכחול אך לא רואים אותו נהפך לריינג'ר ובחגיגות ה-15 לזיכיון הופך לריינג'ר האדום.  (ציין במהלך הסדרה שהוא יהודי וחוגג את חנוכה)
אליזבת "זי" דלגאדו - (מוניקה מיי): הריינג'רית הצהובה.
סידני "סיד" דרו - (אלישיה פורוט): הריינג'רית הוורודה. מפונקת ועשירה. באחד הפרקים ג'ק צוות אותה עליו למבצע על חשבון יום הולדתה.
אנוביס "דוגי" קרוגר (ג'ון טואי): ריינג'ר הצל ומפקד מפקדת כוח דלתא בחלל בכדור הארץ. הדמות היחידה ששמה לא שונה מהמעבר מהגרסה היפנית (סופר סנטאי) לאמריקאית, רק המראה שלה.
סאם - (קול על ידי ברט סטיוארט): ריינג'ר אומגה בא משנת 2045 לעזור לריינג׳רס צבעו לבן וזהותו מתחת לחליפה נחשפה בפרק האחרון של העונה. למרות שנחשב כריינג'ר שישי הוא ה-12 שהופיע העונה.
קת'רין "קאט" מאנקס - (מישל לנגסטון): ריינג׳רית החתולה והיא הריינג׳רית הכתומה הרשמית היחידה עד כה (בקומיקס מויינה עם ריינג׳רים לבנים כנראה בגלל שאין עוד כמוה דבר זה קרה גם עם גרפייט ריינג׳ר מטעינת סופר דינו שצבעו אפור אך מויין עם ריינג׳רים כסופים)
צ׳ארלי - (ג'ינה וארלה) מנהיגת יחידת A היא ויחידתה הם הריינג'רים היחידים שהפכו לרעים מרצונם ואף לא חזרו למוטב. בנוסף לזה היא הנקבה הראשונה אי פעם שצבעה הוא אדום והיא ויחידתה ייחודיים לגרסה האמריקאית.
ריינג'ר כחול יחידת A - (קול על ידי ניק קמפלן): החייזר היחיד בקבוצתו. מכונה על ידי המעריצים "ביוור".
ריינג'ר ירוק יחידת A - (קול על ידי תומאס קיווי): מכונה על ידי המעריצים "קליף".
ריינג'ר צהוב יחידת A - (קול על ידי גרג קופר השני): מכונה על ידי המעריצים "איוון".
ריינג'רית ורודה יחידת A - (קול על ידי קלייר דוגן): מכונה על ידי המעריצים "שרה".
ריינג'רית נובה - (אנטוניה פרבל): חברה מן העתיד של סם והגיעה להווה רק בפרק האחרון כדאי לעזור בקרב. צבעה כסוף וזהותה ללא החליפה נחשפה רק בסוף הפרק האחרון בו היא הסירה גם מסם את חליפתו. ככל הנראה נובה במקרה הוא גם שמה האמיתי.
הזורדים

אצן דלתא 1 (ג'ייק/ריינג'ר אדום).
אצן דלתא 2 (סקיי/ריינג'ר כחול).
אצן דלתא 3 (ברידג'/ריינג'ר ירוק).
אצן דלתא 4 (זי/ריינג'רית צהובה). 
אצן דלתא 5 (סיד/ריינג'רית וורודה). 
בסיס דלתא (דוגי/ריינג'ר צל). 
אופנועי אומגה-מקס (סאם/ריינג'ר אומגה).
מטוס ימ"מ 1 (ג'ייק/ריינג'ר אדום). 
מטוס ימ"מ 2 (סקיי/ריינג'ר כחול).
מטוס ימ"מ 3 (ברידג'/ריינג'ר ירוק).
מטוס ימ"מ 4 (זי/ריינג'רית צהובה).
מטוס ימ"מ 5 (סיד/ריינג'רית וורודה).
הזורדים > מגה-זורדים

מגה-זורד יחידת דלתא (אצני דלתא).
אומגה-מקס מגה-זורד (אופנעי אומגה-מקס).
דלתא-מקס מגה-זורד (אצני דלתא+אופנועי אומגה-מקס).
ימ"מ מגה-זורד (מטוסי-ימ"מ).
מגה-זורד מפקדת דלתא (בסיס דלתא).
בני ברית

בום - עוזרה של קט ומשמש כנסיין שלה. חלם באחד הפרקים שהוא הריינג'ר הכתום, וכן גם כתב להוריו על כך. כשהוריו באו, הוא היה צריך להתחזות לריינג'ר ולבסוף גילה את האמת.
פיגי - יצור שחי באשפתות ומשמש כמאגר מידע לריינג'רס, לגרום ולברודווינג. באחד הפרקים זכה בלוטו ופתח בית קפה עם כספי הפרס. לאחר שהעסק שלו נהרס, עזר לריינג'רס, לאחר שבגד בהם. בסוף העונה הפך שותף של ג'ייק ושל אלי בעסק של תרומת בגדים. הופיע בתפקיד אורח ב"פאוור ריינג'רס כוח מיסטי".
ר.י.ק. - הכלב הרובוטי של הריינג'רס שמשמש ככלב רגיל וגם כנשק שהוא משולב עם עצם מיוחדת. כן הוא משמש כבאטלייזר (שריון הקרב) של ג'ייק ובאחד הפרקים הוא היה יכול להשתנות לרכב דמוי קורקינט בשביל בום.
איניסיה קרוגר - אשתו של קרוגר, שבזמן קרב מול גרום שנערך בכוכב מרוחק, גרום חטף אותה. קרוגר חשב שהיא נהרגה באותה העת.
המפקד העליון פלוור בירדי - מפקדו של קרוגר. יצור דמוי ציפור. הוא הציע לקט משרה בכירה במעבדה שלו, אך היא סירבה לבסוף. נתן לה את מתמר החתול.
סמל סילברבּק - יצור דמוי קוף. אימן את הריינג'רים בכוכב מרוחק ונתן להם את כוח הלות"ר. בעל כלב רובוטי משלו.
ס.ו.פ.י. - חברה ביחידת D של כוח דלתא בחלל. נערה המתגלה כרובוטית.
אלי סמואלס - בחורה שהיא בעלת עסק לתרומת בגדים. ג'ייק עזר לה ובהמשך היא, ג'ייק ופיגי פתחו עסק לתרומת בגדים.
ריינג'רי הדינוזאורים- הופיעו בשני פרקים: בראשון קונר, קירה ואיתן הגיעו על ידי גרום אל העתיד, והם הצטרפו לריינג'רס לאחר שהם סירבו לגרום שביקש שישרתוהו. בפרק אחר גרום וחבורתו, ובעקבותיהם הריינג'רים הגיעו לזמן שלהם.
הנבלים

אומני המפואר - המנהיג של האימפריה הטוברנית והבוס של גרום. כל פעולותיו של גרום היו בשביל להכין לאומני גוף מלאכותי.
הקיסר גרום - מנהיג השטח של האימפריה הטוברנית. רוצה לסגור חשבון עם קרוגר, בעקבות כריתת אחת מקרניו על ידו, ובנוסף לזה הוא חטף את אשתו והיה האחראי האמיתי על יחידת A.
מורה/מורגנה - ילדה שעובדת אצל גרום, והייתה אחראית לייצור המפלצות על ידי כך שהיא הייתה מציירת אותם במחברתה ומחייה אותן. באיזה שלב גרום הפך  אותה לנערה בשם מורגנה, בתור עונש. אחרי כן הוא השיב אותה לגילה המקורי.
ברודווינג - יצור דמוי עטלף שמשמש סוחר הנשק של גרום שמתקשר עם נבלים מבחוץ וכן מספק להם זורדים ואף מגדילם בחלק מהמקרים באמצעות עטלף מיוחד שהוא משגר אליהם. באיזה שלב החליט לפעול עצמאית.
גנרל בנאג - מי שהנהיג את המתקפה על כוכב סיריוס מטעם גרום. בהמשך סיפר לקרוגר שאשתו חיה.
מוּני - מדען בעל ראש בצורת סהרון. למד עם קט בעבר ומשמש כיריבה.
מירלוק - נבל שהיה אחראי על מותו של אביו של סקיי. נע באמצעות מראות ואף בעל כוח להכניס אנשים ועצמים לתוך מראתו הקסומה.
זלטרקס - הגנרל של מזגוג ב"פאוור ריינג'רס עוצמת הדינוזאור". שיתף פעולה עם גרום בפרק "חור התולעת".
חיילי הרגל
קריבוטים - הצבא של גרום. מסווגים לרגילים, בעלי ראש כחול (בדרגת עוצמה בינונית) ובעלי ראש כתום (בעלי עוצמה גבוהה).
טירנודרונים - הצבא של מזגוג ב"פאוור ריינג'רס עוצמת הדינוזאור". בפרק "חור התולעת" עבדו אצל גרום, ביחד עם זלטרקס.
ראו גם

פאוור ריינג'רס
בונז

| --- | --- |

פתיח הסדרה
 סוגה:  סדרת דרמה המשכית-משטרתית
 יוצרים:  הארט הנסון 
 שחקנים:  אמילי דשנל   דייוויד בוריאנז   מיקאלה קונלין   טי.ג'יי טיין   תמרה טיילור   ג'ון פרנסיס דיילי   ג'ון בויד   אריק מילגן   ג'ונתן אדמס
 פרסים:  פרס ג'נסיס 
 פסקול:  Bones: Original Television Soundtrack 
 ארץ מקור:  ארצות הברית 
 שפות:  אנגלית 
 מקום התרחשות:  וושינגטון די. סי. 
 מספר עונות:  12 
 מספר פרקים:  246 (נכון ל־28 במרץ 2017) 
 תוכנית המשך:  המוצא 
 הפקה
 מפיק:  קתי רייקס   אמילי דשנל   דייוויד בוריאנז
 מפיקים בפועל:  הארט הנסון   בארי ג'וזפסון   סטיבן נתן   איאן טוינטון   קרלה קטנר   יונתן קולייר   מייקל פיטרסון   רנדי זיסק
 חברת הפקה:  פוקס, פוקס המאה ה-20 בטלוויזיה 
 הפצה:  פוקס המאה ה-20 בטלוויזיה, הולו, נטפליקס, דיסני+ 
 אורך פרק:  42 דקות
 שידור
 רשת שידור:  FOX
 רשת שידור בישראל:  סטאר וורלד   HOT Zone
 תקופת שידור מקורית:  13 בספטמבר 2005 – 28 במרץ 2017
 קישורים חיצוניים
 http://www.fox.com/bones
 דף התוכנית ב-IMDb
 
בּוֹנְז (באנגלית: Bones; בעברית: עצמות) היא סדרת דרמה המשכית משטרתית אמריקאית בכיכובם של אמילי דשנל ודייוויד בוריאנז, שעלתה לשידור ברשת FOX ב-13 בספטמבר 2005 וירדה משידור ב-28 במרץ 2017 לאחר 12 עונות. הסדרה מבוססת על חייה של אנתרופולוגית המשפט קתי רייקס, סופרת ובעצמה מפיקה בתוכנית. שם הדמות הראשית בסדרה, טמפרנס ברנן, נקראת על שם הדמות הראשית מסדרת ספרי ספרות בלשית של רייקס. בהתאם, ברנן היא סופרת של סדרת ספרי מתח מצליחה אשר עוסקת בחייה של אנתרפולוגית משפט בשם קתי רייקס. הסדרה שודרה בארץ בערוץ סטאר וורלד עד 2009. החל מ-2010 שודרה בערוץ HOT Zone.